ddrg/super_eurlex huggingface dataset:
Komisjoni määrus (EMÜ) nr 1480/83,

7. juuni 1983,

kaupade klassifitseerimise kohta ühise tollitariifistiku alamrubriiki 97.03 B

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud Kreeka ühinemisaktiga, eriti selle artiklit 3,

ning arvestades, et:

tuleb vastu võtta sätted, et tagada ühise tollitariifistiku nomenklatuuri ühtne kohaldamine järgmiste kaupade tariifsel klassifitseerimisel:

1) lastele ettenähtud komplekt, mis koosneb järgmistest osadest: mitteväärismetallist kett, mitteväärismetallist ja plastmassist kamee tüüpi ripats, mitteväärismetallist ja plastmassist kaks kõrvarõngast, pross ja sõrmus, mis on pakitud ühte pakendisse;

2) lastele ettenähtud komplekt, mis koosneb järgmistest osadest: mitteväärismetallist kett, plastmassist kellakujuline ripats, kaks kõrvarõngast, kaks käevõru ja kaks sõrmust, mis on pakitud ühte pakendisse;

nõukogu määrusele (EMÜ) nr 950/68, [2] viimati muudetud määrusega (EMÜ) nr 604/83, [3] lisatud ühise tollitariifistiku rubriigis 71.16 osutatakse juveeltoodete imitatsioonidele ja rubriigis 97.03 muu hulgas muudele mänguasjadele; eespool nimetatud toodete klassifitseerimisel võib arvesse võtta eespool nimetatud rubriike;

nimetatud komplekte ei saa pidada rubriigi 71.16 juveeltoodete imitatsioonideks; otstarbe ning valmistamisviisi lihtsuse tõttu on need rubriigi 97.03 mänguasjade laadi;

seetõttu tuleb need kaubad klassifitseerida ühise tollitariifistiku rubriiki 97.03; selles rubriigis tuleb valida alamrubriik B;

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lastele ettenähtud komplektid, mis koosnevad järgmistest osadest:

1. mitteväärismetallist kett, mitteväärismetallist ja plastmassist kamee tüüpi ripats, mitteväärismetallist ja plastmassist kaks kõrvarõngast, pross ja sõrmus, mis on pakitud ühte pakendisse;

2. mitteväärismetallist kett, plastmassist kellakujuline ripats, kaks kõrvarõngast, kaks käevõru ja kaks sõrmust, mis on pakitud ühte pakendisse,

tuleb klassifitseerida ühise tollitariifistiku alamrubriiki:

97.03 Muud mänguasjad; liikuvad mudelid meelelahutuslikuks otstarbeks:

B. Muud.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. juuni 1983

Komisjoni nimel

komisjoni liige

Karl-Heinz Narjes

[1] EÜT L 14, 21.1.1969, lk 1.

[2] EÜT L 172, 22.7.1968, lk 1.

[3] EÜT L 72, 18.3.1983, lk 3.

--------------------------------------------------
Komisjoni määrus (EMÜ) nr 1385/83,

27. mai 1983,

kaupade klassifitseerimise kohta ühise tollitariifistiku alamrubriiki 21.02 C II

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud Kreeka ühinemisaktiga, eriti selle artiklit 3,

ning arvestades, et:

tuleb vastu võtta sätted, et tagada ühise tollitariifistiku nomenklatuuri ühtne kohaldamine kooritud, idandamata ja röstitud ning õlle valmistamisel värvaine ning lõhna- ja maitseühendina kasutatavate või kohviasendajana kasutatavate odraterade tariifsel klassifitseerimisel;

nõukogu määrusele (EMÜ) nr 950/68, [2] viimati muudetud määrusega (EMÜ) nr 604/83, [3] lisatud ühise tollitariifistiku rubriiki 21.02 kuuluvad muu hulgas röstitud kohviasendajad;

olgugi et vaatlusalust toodet saab kasutada õllele värvuse, lõhna ja maitse andmiseks, on sellel rubriigi 21.02 röstitud kohviasendaja omadused; selles rubriigis tuleb kõnealuse toote jaoks valida alamrubriik 21.02 C II;

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Kooritud, idandamata ja röstitud ning õlle valmistamisel värvaine ning lõhna- ja maitseühendina kasutatavad või kohviasendajana kasutatavad odraterad klassifitseeritakse ühise tollitariifistiku alamrubriiki:

21.02 Kohvi-, tee- ja mateekstraktid, -essentsid või -kontsentraadid ning tooted nende ekstraktide, essentside ja kontsentraatide alusel; röstitud sigur jm röstitud kohviasendajad ning ekstraktid, essentsid ja kontsentraadid nendest:

C. Röstitud sigur jm röstitud kohviasendajad:

II. Muud.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. mai 1983

Komisjoni nimel

komisjoni liige

Karl-Heinz Narjes

[1] EÜT L 14, 21.1.1969, lk 1.

[2] EÜT L 172, 22.7.1968, lk 1.

[3] EÜT L 72, 18.3.1983, lk 3.

--------------------------------------------------
Euroopa Liidu Teataja L 018 , 22/01/1983 Lk 0019 - 0020

Soomekeelne eriväljaanne: Peatükk 4 Köide 1 Lk 0072

Hispaaniakeelne eriväljaanne: Peatükk 04 Köide 2 Lk 0054

Rootsikeelne eriväljaanne: Peatükk 4 Köide 1 Lk 0072

Portugalikeelne eriväljaanne Peatükk 04 Köide 2 Lk 0054



Komisjoni määrus (EMÜ) nr 148/83, 21. jaanuar 1983, millega kehtestatakse järelevalvesüsteem teatavate kalandustoodete ekspordi jälgimiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. detsembri 1981. aasta määrust (EMÜ) nr 3796/81 kalandustooteturu ühise korralduse kohta, [1] eriti selle artikli 25 lõiget 5 ja artiklit 31, ning arvestades, et: kalandustoodete toetused on kindlaks määratud kavandatava ekspordi majandusliku osakaalu alusel; olukord teatavatel turgudel, mis on terve külmutatud makrelli peamisteks turustuskanaliteks, on osutunud ebastabiilseks; tuleks kehtestada järelevalvesüsteem, et hoolikamalt jälgida ekspordi arengusuundi; selleks tuleks ette näha liikmesriikide ja komisjoni vaheline teabevahetussüsteem, et teatavaid eksporditoetuste kinnitamiseks vajalikke täiendavaid andmeid oleks võimalik saada korrapäraselt; käesolevas määruses sätestatud meetmed on kooskõlas kalandustooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolev määrus näeb ette eeskirjad järelevalvesüsteemi kehtestamiseks, et jälgida eksporditoetuste süsteemi raames terve külmutatud makrelli eksporti. Artikkel 2 Liikmesriigid esitavad komisjonile lisas esitatud näidisvormil loetletud andmed kalendriaasta iga kuu kohta hiljemalt kolm nädalat pärast kõnealust kuud. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse esmakordselt 1982. aasta septembri andmete suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. jaanuar 1983 Komisjoni nimel komisjoni liige Giorgios Contogeorgis [1] EÜT L 379, 31.12.1981, lk 1. -------------------------------------------------- LISA EKSPORDITOETUSE SAAMISE TINGIMUSTELE VASTAVA TERVE KÜLMUTATUD MAKRELLI KOHTA KEHTESTATUD VORM +++++ TIFF +++++ --------------------------------------------------
Euroopa Liidu Teataja L 351 , 14/12/1983 Lk 0013 - 0013

Hispaaniakeelne eriväljaanne: Peatükk 03 Köide 29 Lk 0148

Portugalikeelne eriväljaanne Peatükk 03 Köide 29 Lk 0148

Soomekeelne eriväljaanne: Peatükk 3 Köide 17 Lk 0020

Rootsikeelne eriväljaanne: Peatükk 3 Köide 17 Lk 0020



Komisjoni määrus (EMÜ) nr 3514/83, 13. detsember 1983, millega muudetakse määrusi (EMÜ) nr 2191/81 ja (EMÜ) nr 2192/81 mittetulundusühingutele ja -organisatsioonidele ning liikmesriikide sõjaväele ja samalaadsetele relvastatud eriorganisatsioonidele või ostmiseks toetuse andmise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1600/83, [2] eriti selle artikli 12 lõiget 3, ning arvestades, et: komisjoni määruse (EMÜ) nr 2191/81 [3] (viimati muudetud määrusega (EMÜ) nr 1446/83 [4]) artiklis 3 nimetatud tõend kehtib alates kalendrikuu esimesest päevast; või saab üle võtta alles pärast kõnealust kuupäeva; kavaga seotud kogemused on näidanud, et või varasema tarnimise võimaldamiseks tuleb kõnealune kuupäev ettepoole tõsta; seepärast tuleks kohandada ajavahemikku, mille jooksul võib või üle võtta; kõnealune säte esineb ka komisjoni määruses (EMÜ) nr 2192/81, [5] viimati muudetud määrusega (EMÜ) nr 1446/83; sama muudatus tuleks teha ka kõnealuses määruses; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2191/81 artikli 3 lõige 5 ja määruse (EMÜ) nr 2192/81 artikli 3 lõige 3 asendatakse järgmisega: "Tõend kehtib sellele märgitud kalendrikuul. Tarnida võib siiski ajavahemikul, mis algab eelmise kuu kahekümnendal päeval ja lõpeb tõendil märgitud kuule järgneva kuu kümnendal päeval." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. detsember 1983 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 163, 22.6.1983, lk 56. [3] EÜT L 213, 1.8.1981, lk 20. [4] EÜT L 146, 4.6.1983, lk 19. [5] EÜT L 213, 1.8.1981, lk 24. --------------------------------------------------
Euroopa Liidu Teataja L 199 , 22/07/1983 Lk 0012 - 0013

Soomekeelne eriväljaanne: Peatükk 3 Köide 16 Lk 0155

Hispaaniakeelne eriväljaanne: Peatükk 03 Köide 28 Lk 0132

Rootsikeelne eriväljaanne: Peatükk 3 Köide 16 Lk 0155

Portugalikeelne eriväljaanne Peatükk 03 Köide 28 Lk 0132



Nõukogu määrus (EMÜ) nr 2026/83, 18. juuli 1983, millega muudetakse määrust (EMÜ) nr 565/80 põllumajandustoodetele antavate eksporditoetuste ettemaksete kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] viimati muudetud määrusega (EMÜ) nr 1451/82, [2] eriti selle artikli 16 lõiget 5, ning muude põllumajandussaaduste ja -toodete turu ühist korraldust käsitlevate määruste vastavaid sätteid, võttes arvesse komisjoni ettepanekut ning arvestades, et: määruse (EMÜ) nr 565/80 [3] artiklis 2 määratletakse põhitooted kui turukorraldusega hõlmatud tooted, mis on ette nähtud eksportimiseks pärast töötlemist; põhitooted võivad vastata eksporditoetuste ettemaksmise tingimustele; määrusega (EMÜ) nr 3035/80 [4] (viimati muudetud määrusega (EMÜ) nr 764/82 [5]) hõlmatud tooted ei kuulu praegu põhitoodete määratluse alla; sellised tooted tuleks lisada kõnealuse määratluse alla, et tagada, et neid käsitletaks samamoodi nagu turukorraldusega hõlmatud tooteid; määruse (EMÜ) nr 565/80 artikli 4 lõikes 3 sätestatakse, et töötlemisel kohaldatakse sama tulemimäära, mida kohaldatakse seestöötlemise puhul; toetusi makstakse määruse (EMÜ) nr 3035/80 C lisas loetletud kaupade tootmisel kasutatavate toodete tinglike koguste alusel; neid tinglikke koguseid tuleks kasutada kõnealuste kaupade tulemimäärana, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 565/80 muudetakse järgmiselt. 1. Artikkel 2 asendatakse järgmisega: "Artikkel 2 Käesolevas määruses kasutatakse järgmiseid mõisteid: a) - tooted — artiklis 1 osutatud tooted, - põhitooted — pärast töödeldud toodeteks või kaupadeks ümbertöötamist ekspordiks ettenähtud tooted; põhitoodetena käsitatakse ka pärast ümbertöötamist ekspordiks ettenähtud kaupu; b) töödeldud tooted — tooted: - mis on saadud põhitoodete töötlemisel ja - mille suhtes kohaldatakse eksporditoetust; c) kaup — määruse (EMÜ) nr 3035/80 B ja C lisas loetletud kaup." 2. Artikli 4 lõige 3 asendatakse järgmisega: "3. Kontrolliprotseduuride ja tulemimäära osas kohaldatakse põhitoodete suhtes samu eeskirju, mida kohaldatakse sama laadi toodete seestöötlemisel. Määruse (EMÜ) nr 3035/80 C lisas loetletud kaupade tootmisel kasutatavate põhitoodete suhtes kohaldatakse siiski kõnealuses lisas osutatud tulemimäärasid." Artikkel 2 Käesolev määrus jõustub 1. oktoobril 1983. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. juuli 1983 Nõukogu nimel eesistuja C. Simitis [1] EÜT L 281, 1.11.1975, lk 1. [2] EÜT L 164, 14.6.1982, lk 1. [3] EÜT L 62, 7.3.1980, lk 5. [4] EÜT L 323, 29.11.1980, lk 27. [5] EÜT L 87, 1.4.1982, lk 4. --------------------------------------------------
Komisjoni määrus (EMÜ) nr 95/83,

17. jaanuar 1983,

millega muudetakse määrust (EMÜ) nr 3303/82 seoses teatavate segajõusöötades kasutatavate piimatoodete suhtes kohaldatavate koefitsientidega

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 12. mai 1971. aasta määrust (EMÜ) nr 974/71 teatavate konjunktuuripoliitika meetmete kohta, mida tuleb põllumajanduses võtta pärast teatavate liikmesriikide valuutade kõikumispiiride ajutist laiendamist, [1] viimati muudetud määrusega (EMÜ) nr 3439/82, [2] eriti selle artiklit 6,

ning arvestades, et:

määrusega (EMÜ) nr 974/71 kehtestatud kursikompensatsioon on kindlaks määratud määrusega (EMÜ) nr 1235/82, [3] viimati muudetud määrusega (EMÜ) nr 88/83; [4]

komisjoni määrusega (EMÜ) nr 3303/82 [5] nähakse ette, et alates 20. detsembrist 1982 kohaldatakse komisjoni määrustes (EMÜ) nr 368/77 [6] ja (EMÜ) nr 443/77 [7] (mõlemat viimati muudetud määrusega (EMÜ) nr 85/83 [8] sätestatud eritingimustel müüdava lõssipulbri ja lõssipulbrit sisaldava loomatoidu suhtes uusi koefitsiente lõssipulbri müügihinna olulise muutumise tõttu 3. novembril 1982; teatud osa enne nimetatud kuupäeva ostetud ja kaugel asuvatesse ladustamisrajatistesse paigutatud lõssipulbrit ei ole saadud vedada enne 20. detsembrit 1982; seetõttu tuleks sätestada, et vahendajad saaksid kõnealuste koguste osas teatavatel tingimustel ja taotluse korral kohaldada varem kehtinud koefitsiente;

käesolevas määruses sätestatud meetmed on kooskõlas teraviljaturu korralduskomitee ning piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 3303/82 artiklile 1 lisatakse järgmine tekst:

"3. Vahendajate taotluse korral kohaldatakse jätkuvalt koefitsiente 0,30 ja 0,53 nende tootekoguste osas, mille kohta on tõendatud, et lõssipulber on ostetud enne 3. novembrit 1982."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Määrust kohaldatakse alates 20. detsembrist 1982.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. jaanuar 1983

Komisjoni nimel

komisjoni liige

Poul Dalsager

[1] EÜT L 106, 12.5.1971, lk 1.

[2] EÜT L 362, 23.12.1982, lk 4.

[3] EÜT L 142, 20.5.1982, lk 1.

[4] EÜT L 13, 15.1.1983, lk 11.

[5] EÜT L 350, 10.12.1982, lk 8.

[6] EÜT L 52, 24.2.1977, lk 19.

[7] EÜT L 58, 3.3.1977, lk 16.

[8] EÜT L 13, 15.1.1983, lk 7.

--------------------------------------------------
KOMISJONI MÄÄRUS (EMÜ) nr 134/84,

19. jaanuar 1984,

millega muudetakse määrust (EMÜ) nr 3136/78, millega sätestatakse oliiviõli impordimaksu pakkumismenetluse teel kindlaksmääramise üksikasjalikud eeskirjad

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 1413/82,2 eriti selle artikli 16 lõiget 6,

ning arvestades, et:

komisjoni määruse (EMÜ) nr 3136/783 (viimati muudetud määrusega (EMÜ) nr 22/814) artikli 1 lõikes 2 sätestatakse, et kui taotleja soovib, et tema suhtes kohaldataks ühenduse ja teatavate kolmandate riikide vahel sõlmitud kokkulepetest tulenevat erikorda, peab ta teatama asjaomase kolmanda riigi 30 päeva jooksul pärast minimaalse maksu jõustumist; kogemused on näidanud, et kuigi kõnealune säte on vajalik järelevalveks, võib see takistada erikorra nõuetekohast toimimist ning põhjustada ebaõiglasi tagajärgi asjaomastele ettevõtjatele; seepärast tuleks kõnealust sätet asjakohaselt muuta;

eespool nimetatud määruse artiklis 6 sätestatakse, et pakkumismenetlust kohaldatakse üksnes üle 21 000 kg koguseid käsitlevate impordilitsentsi taotluste suhtes; alla 20 000 kg koguste suhtes kohaldatakse iga asjaomase oliiviõli kategooria puhul importimise päeval kehtivat miinimummaksu; kogemused on näidanud, et on olemas oht kasutada kõnealust korda ära tavapärasest süsteemist kõrvale hoidmiseks, mille puhul impordimaks määratakse kindlaks pakkumismenetluse teel;

seepärast tuleks kõnealuseid sätteid kohandada, vähendades maksimumsummat, mille puhul kasutatakse lihtsustatud korda;

õli- ja rasvaturu korralduskomitee ei ole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 3136/78 muudetakse järgmiselt.

1. Artikli 1 lõige 2 asendatakse järgmisega:

"2. Ühenduse ja teatavate kolmandate riikide vahel sõlmitud kokkulepetest tuleneva erikorra rakendamise võimaldamiseks peab taotleja 30 päeva jooksul alates minimaalse maksu jõustumisest teatama asjaomase kolmanda riigi vastavalt määruse (EMÜ) nr 2041/75 artiklile 2.

Kui taotleja soovib ühe eespool nimetatud erikorra kohaldamist tema suhtes ning kui impordideklaratsiooni vastuvõtmisel esitatud impordilitsentsi lahtrites 13 ja 14 ei ole märgitud asjaomase kolmanda riigi nime, ei vähendata impordimaksu 0,60 eküü võrra 100 kilogrammi kohta, nagu on erikorraga ette nähtud."

2. Artikli 6 lõikes 1 asendatakse sõnad "21 000 kg" sõnadega "5 250 kg".

3. Artikli 6 lõikes 3 asendatakse sõnad "20 000 kg" sõnadega "5 000 kg".

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Artikli 1 punkte 2 ja 3 kohaldatakse kuni 31. märtsini 1984.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. jaanuar 1984

Komisjoni nimel

komisjoni liige

Poul DALSAGER

1 EÜT 172, 30.9.1966, lk 3025/66.

2 EÜT L 162, 12.6.1982, lk 6.

3 EÜT L 370, 30.12.1978, lk 72.

4 EÜT L 2, 1.1.1981, lk 14.
Euroopa Liidu Teataja L 031 , 02/02/1984 Lk 0012 - 0014

Soomekeelne eriväljaanne: Peatükk 3 Köide 17 Lk 0054

Hispaaniakeelne eriväljaanne: Peatükk 03 Köide 29 Lk 0257

Rootsikeelne eriväljaanne: Peatükk 3 Köide 17 Lk 0054

Portugalikeelne eriväljaanne Peatükk 03 Köide 29 Lk 0257



Komisjoni määrus (EMÜ) nr 269/84, 1. veebruar 1984, millega parandatakse määruse (EMÜ) nr 3439/83 (millega sätestatakse eritingimused teatavate juustude ekspordiks Austraaliasse) II lisa EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1600/83, [2] eriti selle artikli 17 lõike 4 esimest lõiku, ning arvestades, et: komisjoni 5. detsembri 1983. aasta määrusega (EMÜ) nr 3439/83, millega sätestatakse eritingimused teatavate juustude ekspordiks Austraaliasse, [3] on kehtestatud kõnealuste juustudega kaasasolevate sertifikaatide süsteem; kõnealuse määruse II lisas esitatud näidissertifikaadi B osa lahtris 7 ei ole nimetatud mitterasvaine veesisaldust; seepärast tuleks II lisa avaldada uuesti täies mahus; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3439/83 II lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. veebruar 1984 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 163, 22.6.1983, lk 56. [3] EÜT L 340, 6.12.1983, lk 7. -------------------------------------------------- LISA +++++ TIFF +++++ --------------------------------------------------
Euroopa Liidu Teataja L 052 , 23/02/1984 Lk 0026 - 0026

Hispaaniakeelne eriväljaanne: Peatükk 03 Köide 29 Lk 0312

Portugalikeelne eriväljaanne Peatükk 03 Köide 29 Lk 0312

Soomekeelne eriväljaanne: Peatükk 3 Köide 17 Lk 0081

Rootsikeelne eriväljaanne: Peatükk 3 Köide 17 Lk 0081



Komisjoni määrus (EMÜ) nr 447/84, 22. veebruar 1984, millega muudetakse kahekümne esimest korda määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1600/83, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 3388/83, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisa muudetakse järgmiselt. Väljastavate asutuste nimekirja tuleks importiva riigi järgi tähestikulises järjekorras lisada järgmised asutused: Importiv riik | Väljastav asutus | Saint Vincent | Diamond Dairy Co. Ltd, PO box 695, St Vincent | Sambia | The Dairy Produce Board, Kwacha House, PO box 124, Lusaka. | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. veebruar 1984 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 163, 22.6.1983, lk 56. [3] EÜT L 272, 26.9.1981, lk 25. [4] EÜT L 336, 1.12.1983, lk 52. --------------------------------------------------